cyanic-selkie/wikianc huggingface dataset:
জোসেফ বয়েডেন
ব্যক্তিগত জীবন এবং কর্মজীবন
জোসেফ বয়েডেন ইয়র্ক ইউনিভার্সিটিতে মানবিক বিষয়ে অধ্যয়ন করেন এবং ১৯৯৫ সালে নিউ অরলিন্স ইউনিভার্সিটি থেকে কথাসাহিত্যে এমএফএ লাভ করেন। তিনি ১৯৯৫-১৯৯৭ সময় নর্দার্ন কলেজে আদিবাসী ছাত্র প্রোগ্রামের একজন অধ্যাপক ছিলেন। তিনি ১৯৯৮-২০১০-এর সময় নিউ অরলিন্স বিশ্ববিদ্যালয়ে শিক্ষকতা করেছেন, যেখানে তিনি আবাসিক লেখক হিসেবে কাজ করেছেন। তিনি ২০১৩-২০১৫ সময়কালে ইউনিভার্সিটি অফ ব্রিটিশ কলাম্বিয়ার ক্রিয়েটিভ রাইটিং প্রোগ্রামের একজন প্রভাষক ছিলেন।
আজ পর্যন্ত, জোসেফ বয়েডেন পাঁচটি সম্মানসূচক ডক্টরেট এবং ডিগ্রি পেয়েছেন। ২০০৯ সালে তার প্রথম সম্মানসূচক ডক্টরেট (ডক্টর অব লেটারস) উপাধি পেয়েছিলেন নিপিসিং বিশ্ববিদ্যালয় থেকে। ২০১৩ সালে, জোসেফ বয়েডেনকে আলগোমা বিশ্ববিদ্যালয় থেকে সম্মানসূচক ডক্টরেট প্রদান করা হয়। এটি ছিল তার দ্বিতীয় ডক্টরেট উপাধি। তিনি ২০১৪ সালে স্যার উইলফ্রিড লরিয়ার ইউনিভার্সিটি থেকে তৃতীয়তম সম্মানসূচক ডক্টরেট, ২০১৫ সালে ট্রেন্ট ইউনিভার্সিটি থেকে চতুর্থতম এবং সেইসাথে ২০১৫ সালে হাম্বার কলেজ থেকে সম্মানসূচক ডিগ্রি লাভ করেন। জোসেফ ২০১৩ সালে রানী দ্বিতীয় এলিজাবেথ ডায়মন্ড জুবিলি পদক পেয়েছিলেন। তিনি কানাডীয় সিভিল লিবার্টিজ অ্যাসোসিয়েশনের বোর্ডে বসেন।
২০১৪ সালে জোসেফ কানাডার আবাসিক স্কুল সম্পর্কে একটি ব্যালে লেখার জন্য রয়্যাল উইনিপেগ ব্যালে থেকে একটি কমিশন গ্রহণ করেছিলেন। জোসেফ বয়েডেনের ব্যালে গোয়িং হোম স্টার – ট্রুথ অ্যান্ড রিকনসিলিয়েশন ২০১৪ সালে মুক্তি হয়েছিল এবং সারা দেশে এটি সম্প্রচার করেছিল।
একজন পাবলিক স্পিকার হিসাবে, জোসেফ নিয়মিত "কানাডিয়ান আদিবাসী", "পরিবেশগত" এবং "মানসিক স্বাস্থ্য" সম্পর্কিত সমস্যাগুলি নিয়ে কথা বলেন।
৩০ ডিসেম্বর, ২০১৫-এ, জোসেফ বয়েডেন কানাডার অর্ডারের সদস্য হিসাবে নিযুক্ত হন।
জোসেফ বয়েডেন ১৯৯৫ সালে পর্যন্ত লেখক আমান্ডা বয়েডেনকে বিয়ে করেছিলেন। তবে তাঁদের বিবাহবিচ্ছেদ হয়ে যায় ২০১৮ সালে। ২০২০ সালে, আমান্ডা বয়েডেন একটি স্মৃতিকথা প্রকাশ করেন, আই গট দ্য ডগ, যেখানে তিনি তাদের বিবাহের সমাপ্তি নিয়ে আসা পরিস্থিতি সম্পর্কে লিখেছেন।
জোসেফ বয়েডেন তার স্ত্রী লরা এবং দুই ছেলের সাথে অন্টারিওর জর্জিয়ান বেতে থাকেন। ২০১৯ সালে, বয়েডেন জর্জিয়ান বে টুডে ম্যাগাজিনে বাড়িতে এসে নতুন জীবন খোঁজার বিষয়ে লিখেছেন। জোসেফ বয়েডেন কানাডার অন্টারিওর প্যারি সাউন্ডে সুইটওয়াটার রাইটার্স ওয়ার্কশপের সহ-নির্মাতা।
রাজনীতি
২০১৫ সালে বয়েডেন ২০১৫ কানাডিয়ান ফেডারেল নির্বাচনের সময় স্টিফেন হার্পারের নিন্দা করেছিলেন। তিনি হার্পারের রাজনীতিকে "জাতি-প্রলোভন" এবং "ভয়-ভীতি প্রদর্শন" বলে অভিহিত করেছিলেন।
দিনাজপুর-১
দিনাজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৬নং আসন।
সীমানা
দিনাজপুর-১ আসনটি দিনাজপুর জেলার বীরগঞ্জ উপজেলা ও কাহারোল উপজেলা নিয়ে গঠিত।
ইতিহাস
দিনাজপুর-১ আসনটি ১৯৭৩ সালে স্বাধীন বাংলাদেশে প্রথম নির্বাচনের সময় গঠিত হয়েছিল।
২০০০-এর দশকে
আব্দুল্লাহ আল কাফি ২০০৫ সালের ২২ সেপ্টেম্বরে মৃত্যুবরণ করলে আসনটি শুন্য হয়। ডিসেম্বর ২০০৫-এর উপনির্বাচনে স্বতন্ত্র প্রার্থী মনোরঞ্জন শীল গোপাল সংসদ সদস্য নির্বাচিত হন।
ফ্রাঞ্চেসকো পেত্রারক
ফ্রাঞ্চেসকো পেত্রারক (আরেজজো, ২০শে জুলাই ১৩০৪ - আরকুয়া, ১৯শে জুলাই ১৩৭৪) একজন লেখক, কবি এবং মনুষ্যত্ব নবজাগরণ ছিলেন। পেত্রারককে প্রায়ই "মানবতন্ত্রের পিতা" বলা হয়। পেত্রারক (জিওভান্নি বোক্কাচ্চো এবং বিশেষভাবে দান্তে আলিগিয়েরি) কাজের উপর ভিত্তি করে ১৬শ শতাব্দীতে, পিয়েত্রো বেম্বো আধুনিক ইতালীয় ভাষা তৈরি করেছেন। পেত্রারকর বিশ্বজনীন পরিচিত লেখা হচ্ছে কানসোনিয়েরে।
জাইলিন
ফ্রেম| জাইলিনের তিনটি সমাবয়বী ( isomers ): অর্থো-জাইলিন, মেটা -জাইলিন, এবং প্যারা-জাইলিন জাইলিন(Xylene) একটি বর্ণহীন তরল  জৈব যৌগ। এর রাসায়নিক নাম ডাইমিথাইলবেনজিন ( dimethylbenzene)। জাইলিনকে অনেক সময় জাইলল (xylol) ও বলা হয়। গ্রিক শব্দ জাইলো (xylo) মানে কাঠ, সেখান থেকে জাইলিন নামটি এসেছে। জাইলিনের রাসায়নিক সংকেত  (CH3)2C6H4   অর্থাৎ একটি বেনজিন রিং -এ দুটি মিথাইল মূলক যুক্ত। মিথাইল মূলকগুলির অবস্থানের উপর নির্ভর করে তিন ধরনের ডাইমিথাইলবেনজিন হয়। এগুলি সমাবয়বী ( isomers)। সেই হিসেবে জাইলিন তিন ধরনের।  তাই জাইলিন বলতে এই তিন ধরনের জাইলিনের যে কোন একটি বা একাধিক জাইলিনের মিশ্রণ  বোঝায়। একাধিক জাইলিনের মিশ্রণের ক্ষেত্রে জাইলিনস্ ( xylenes) শব্দটি বেশি ব্যবহার হয়।
প্রাপ্তি এবং উৎপাদন
গ্যাসোলিন ও বিমান জ্বালানী  উৎপাদনের সময় অল্প  পরিমানে জাইলিনস্ও পাওয়া যায়।  জাইলিনের মিশ্রণ একটু তৈলাক্ত। জাইলিনের বর্ণহীন মিশ্রণ সাধারনতঃ দ্রাবক হিসাবে ব্যবহৃত হয়। প্রতি বছর কয়েক লক্ষ টন জাইলিন উৎপাদন করা হয়।
ইতিহাস
1850 সালে ফরাসি রসায়নবিদ অগাস্টে আন্দ্রে থমাস ক্যাওরাস্  (Auguste André Thomas Cahours)  সর্বপ্রথম কাঠের অন্তর্ধূম পাতন থেকে উৎপন্ন উদ্বায়ী পদার্থগুলিকে ঠান্ডা করে এক ধরনের হালকা তেল ( Light Oil) পান। তার থেকে তিনি  জাইলন আবিষ্কার করেন। কাঠের অন্তর্ধূম পাতন থেকে এটি পেয়েছিলেন বলে এই জৈব পদার্থটির নাম দেন জাইলিন। তবে তাঁর দেওয়া জাইলিনের রাসায়নিক  সংকেত পরে ভুল প্রমাণিত হয়। অবশ্য সেইসময় রসায়নবিদরা কার্বনের পারমাণবিক ভর ১২ বদলে ৬ ধরতেন, তাই এই ভুল হয়েছিল।
সমাবয়বী
জাইলিনের তিনটি সমাবয়বী (isomers) দেখা যায়। এই সমাবয়বীগুলিকে অর্থো (ortho), মেটা(meta), প্যারা(para) এই ভাবে চিহ্নিত করা হয়। তাই বেনজিন রিং-এ মিথাইল মূলক দুটির অবস্থানের উপর জাইলিনের নাম নির্ভর করে। সেই হিসাবে তিন রকম জাইলিনের নাম হলো অর্থো-জাইলিন, মেটা-জাইলিন ও  প্যারা-জাইলিন। তিনটি সমাবয়বীর মধ্যে প্যারা সমাবয়বীটি বাণিজ্যিকভাবে বেশি গুরুত্বপূর্ণ যেহেতু এটিকে জারিত করে টেরিথ্যালিক অ্যাসিড তৈরি করা যায়।
বাণিজ্যিক উৎপাদন
জৈব যৌগ টলুইন এবং বেনজিন কে মিথাইলেশন বিক্রিয়া করেও জাইলিন তৈরি করা হয়। বাণিজ্যিকভাবে যে জাইলিন তৈরি হয় তাতে সাধারণতঃ শতকরা ৪০ থেকে ৬৫ ভাগ মেটা- জাইলিন (m-xylene) এবং শতকরা ২০ ভাগ পর্যন্ত অর্থো-জাইলিন (o-xylene), প্যারা-জাইলিন (p-xylene) এবং ইথাইল বেনজিনের মিশ্রণ থাকে। প্যারা-জাইলিন বেশি দামি বলে এর উৎপাদন বাড়ানোর জন্য বিশেষ পদ্ধতির সাহায্য নেওয়া হয়।
ক্লাসিক (২০১৬-এর চলচ্চিত্র)
ক্লাসিক হলো ২০১৬ সালের একটি নেপালি ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন দীনেশ রাউত এবং প্রযোজনা করেছেন সুবাশ গিরি। এতে আরিয়ান সিগডেল এবং নম্রতা শ্রেষ্ঠা প্রধান চরিত্রে অভিনয় করেছেন। চলচ্চিত্রটি সুবাশ এন্টারটেইনমেন্ট এবং আরিয়ান সিগডেল এন্টারটেইনমেন্টের সহযোগিতায় নির্মিত হয়েছে। এখানে দৃষ্টি প্রতিবন্ধী লিডসের প্রেমের গল্প চিত্রায়ন করা হয়েছে।
জাইলিন
ধর্ম
জাইলিনের রকমভেদের উপর এর ভৌত ও রাসায়নিক ধর্ম নির্ভর করে। যেমন, মেটা-জাইলিনের গলনাঙ্ক −৪৭.৮৭ ডিগ্রি সেলসিয়াস, প্যারা-জাইলিনের গলনাঙ্ক ১৩.২৬ ডিগ্রি সেলসিয়াস কিন্তু অর্থো-জাইলিনের গলনাঙ্ক −২৫ ডিগ্রি সেলসিয়াস। জাইলিনের ঘনত্ব ০.৮৭ গ্রাম/মিলিলিটারের কাছাকাছি। অর্থাৎ জলের থেকে হালকা। বাতাসের দশ লক্ষ ভাগের মধ্যে ০.০৮ ভাগ থেকে ৩.৭ ভাগ জাইলিনের বাষ্প থাকলেও এর গন্ধ আমরা অনুভব করি। তেমনি আবার দশ লক্ষ ভাগ জলে ০.৫৩ ভাগ থেকে ১.৮ ভাগ জাইলিন থাকলে তার গন্ধ টের পাওয়া যায়।
ক্লাসিক (২০১৬-এর চলচ্চিত্র)
পটভূমি
ক্লাসিক চলচ্চিত্রে প্রধান দুই অন্ধ চরিত্র আরিয়ান সিগডেল (সাম্য) এবং নম্রতা শ্রেস্তা্য (ড্রিস্তি) মধ্যে একটি সঙ্গীত প্রেম কাহিনী দেখানো হয়েছে। ক্লাসিক এমন একটি সঙ্গীত যাত্রার মাধ্যমে নিয়ে যায় যারা তাদের জীবনে ভালোবাসা, টুইস্ট এবং অস্থিরতা, সাফল্য এবং ব্যর্থতা‌র মধ্যে দিয়ে যায়। অন্ধ আশ্রমের একজন উচ্চাকাঙ্ক্ষী নারী গায়িকা দ্রিস্তি একজন ব্যান্ড শিল্পী সাম্যের সাথে দেখা করেন, দৃষ্টিশক্তি হারানোর পর তিনি আশ্রমের অংশ হয়ে উঠেন। তার প্রতিভাকে বিশ্বাস করে, সাম্য তাকে একটি সহায়ক কাজ দেয় এবং তার কর্মজীবন শুরু করে।
জাইলিন
টেরিথ্যালিক অ্যসিড এবং এর অনুষঙ্গ যৌগ
টেরিথ্যালিক অ্যাসিড ( terephthalic acid ) এবং ডাই-মিথাইল টেরিথ্যালেট(dimethyl terephthalate) এই দুই জৈব যৌগ তৈরি করার প্রধান উপাদান হিসাবে প্যারা-জাইলিন ব্যবহার করা হয়। এই টেরিথ্যালিক অ্যাসিড এবং ডাই-মিথাইল টেরিথ্যালেট আবার মোনোমার অর্থাৎ একক অণু হিসাবে পলিইথিলন টেরিথ্যালেট (PET) প্লাস্টিক উৎপাদনে ব্যবহার হয়। পলিইথিলন টেরিথ্যালেট থেকে প্লাস্টিকের বোতল এবং পলিএষ্টার নামে কৃত্রিম তন্তু তৈরি হয়। এই পলিএষ্টার তন্তু থেকে তৈরি হয় জামাকাপড়। তাই প্যারা-জাইলিন উৎপাদনের শতকরা ৯৮ভাগ এবং সমগ্র জাইলিনস্ উৎপাদনের অর্দ্ধেকটাই প্লাস্টিক এবং বস্ত্রশিল্পে ব্যবহার হয়ে যায়।
ক্লাসিক (২০১৬-এর চলচ্চিত্র)
অভ্যর্থনা
চলচ্চিত্রটি ইন্টারনেট মুভি ডেটাবেজে ৮ জন পর্যালোচকের পর্যালোচনার উপর ভিত্তি করে ১০ এর মধ্যে ৬.১ তারকা রেটিং পেয়েছে। ৯৪% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।
জাইলিন
টেরিথ্যালিক অ্যসিড এবং এর অনুষঙ্গ যৌগ
অর্থো-জাইলিন থেকে থ্যালিক অ্যানহাইড্রাইড ( phthalic anhydride ) জৈব যৌগ তৈরি করা হয়। মেটা-জাইলিনের থেকে কিছু কিছু ক্ষেত্রে আইসোথ্যালিক অ্যাসিড তৈরি করা হলেও এর চাহিদা কম থাকায় বেশির ভাগ মেটা-জাইলিনকে অর্থো এবং প্যারা-জাইলিনে রূপান্তরিত করা হয়।
দ্রাবক এবং বাণিজ্যিক ব্যবহার
অর্থো, মেটা ও প্যারা জাইলিনের মিশ্রণ দ্রাবক হিসাবে ব্যবহার হয়। তাই বাজারে এটি জাইলিনস্ অথবা জাইলল নামে বেশি পরিচিত।অনেক সময় জাইলিন দ্রাবকে অল্প পরিমাণে ইথাইল বেনজিন অশুদ্ধি হিসাবে থেকে যায়।  জাইলিনের মিশ্রণ বর্ণহীন এবং মিষ্টি গন্ধযুক্ত। তবে তীব্র জ্বলনশীল। চামড়া ও রাবার শিল্পে জাইলিন ব্যবহার হয়। লিখবার কালি ও আঠা (adhesives) তৈরিতে জাইলিনের ব্যবহার দেখা যায়।
রং এবং বার্নিশ লাগাবার পর যেখানে ধীরে ধীরে শুকানর প্রয়োজন হয় সেইসব ক্ষেত্রে জৈব তরল টলুইনের পরিবর্তে জাইলিন ব্যবহার করা হয়। ইস্পাত এবং ইলেকট্রনিক্স যন্ত্রপাতি পরিষ্কার করতে জাইলিন ব্যবহার করা হয়। দাঁতের রুট ক্যানেল চিকিৎসায় রবার জাতীয় পদার্থ গাটা পারচা (gutta percha) দ্রবীভূত করতে জাইলিন ব্যবহার করা হয়।
পেট্রোলিয়াম শোধনাগার কারখানায় প্যারাফিন মোম উৎপাদনের সময় কোন কারণে ঐ মোম পাইপলাইনের মধ্যে জমে গেলে যে প্যারাফিন দ্রাবকের সাহায্য নেওয়া হয় তাতে জাইলিন থাকে।
পরীক্ষাগারে ব্যবহার
পরীক্ষাগারে রাসায়নিক বিক্রিয়া পাত্র ( reaction vessels ) কে ঠাণ্ডা করতে শুষ্ক বরফের সঙ্গে জাইলিন ব্যবহার করা হয়। হাল্কা অণুবীক্ষণ যন্ত্রে পরীক্ষার সময় যে সিন্থেটিক তেল ব্যবহার হয় তাকে সরাতে দ্রাবক হিসাবে জাইলিন কাজে লাগে। কলাস্থানবিদ্যা (histology)-য় জীবদেহের বিভিন্ন কলা-র গঠন, অবস্থান ও কাজ সম্বন্ধে পরীক্ষার সময় বিভিন্ন কলা পরিষ্কারের কাজে জাইলিনের ব্যাপক ব্যবহার রয়েছে।
অন্য জৈব যৌগের কাঁচামাল
টেরিথ্যালিক অ্যাসিড তৈরির জন্য জাইলিন কাঁচামাল হিসাবে সব থেকে বেশি ব্যবহার হয়। তবে কিছু পরিমাণ জাইলিন কাঁচামাল হিসাবে অন্য জৈব যৌগ তৈরিতে ব্যবহার করা হয়। যেমন জাইলিন সঙ্গে ক্লোরিনের বিক্রিয়া ঘটিয়ে জাইলিন ডাইক্লোরাইড তৈরি করা হয়। তেমনি আবার ব্রোমিনের সঙ্গে বিক্রিয়া ঘটিয়ে জাইলাইল ব্রোমাইড (xylyl bromide) উৎপন্ন করা যায়। প্রথম বিশ্বযুদ্ধের সময় এই যৌগটি কাঁদানে গ্যাস (tear gas) হিসাবে ব্যবহার করা হয়েছিল।
স্বাস্থ্য এবং সুরক্ষা
জাইলিন দাহ্য পদার্থ। এর মাঝারি মানের বিষক্রিয়া রয়েছে। প্রাণীদের ক্ষেত্রে LD50 -র মান প্রতি কেজিতে ২০০ থেকে ৫০০০ মিলিগ্রাম।
জাইলিনের বাষ্প শ্বাস-প্রশ্বাসের সঙ্গে মানবদেহে প্রবেশ করলে তার প্রভাবে আক্রান্ত ব্যক্তির দেহের কেন্দ্রীয় স্নায়ুতন্ত্র ( central nervous system) অবসাদগ্রস্থ হতে পারে। তার ফলে আক্রান্ত ব্যক্তির মাথাব্যাথা, মাথাঘোরা, বমিভাব, বমি প্রভৃতি লক্ষণ দেখা দেয়। তবে লক্ষণগুলি নির্ভর করে জাইলিনের বাষ্পের মাত্রার উপর। বাতাসের দশ লক্ষ ভাগে একশ ভাগ ( ১০০ পিপিএম) জাইলিনের বাষ্প থাকলে আক্রান্ত ব্যক্তির বমিভাব অথবা মাথাব্যাথা হয়। এই মাত্রা দু’শ ভাগ ( ২০০ পিপিএম ) থেকে পাঁচশ ভাগ( ৫০০ পিপিএম) হলে খুব বেশি মাথাঘোরা, দূর্বলতা, উত্তেজিতভাব, বমি, ধীর প্রতিক্রিয়া প্রভৃতি লক্ষণ প্রকাশ পায়।
মোস্তফা এম এ মতিন
মোস্তফা এম এ মতিন (১ আগস্ট ১৯৩৪-২৭ ফেব্রুয়ারি ২০০৪) ছিলেন বাংলাদেশের ময়মনসিংহ জেলার রাজনীতিবিদ, ভাষা সৈনিক ও বিলুপ্ত ময়মনসিংহ-১৮ (বর্তমান ময়মনসিংহ-১১) আসনের সাবেক সংসদ সদস্য। ভাষা আন্দোলনে অবদানের জন্য তাকে ২০২২ সালে মরণোত্তর একুশে পদক প্রদান করা হয়।
প্রারম্ভিক জীবন
মতিন ১ আগস্ট ১৯৩৪ সালে ময়মনসিংহের ভালুকার সাতেঙ্গা গ্রামে জন্মগ্রহণ করেন। তার পিতার নাম তাহের উদ্দিন শেখ এবং মাতা হাজেরা খাতুন। ৪ ভাই ২ বোনের মধ্যে মোস্তফা মতিন চতুর্থ। তিনি মা-বাবার কনিষ্ঠ পুত্র আবদুল মতিন ১৯৫০ সালে গফরগাঁও ইসলামিয়া সরকারি হাই স্কুল থেকে প্রথম বিভাগে ম্যাট্রিক ও ১৯৫২ সালে ঢাকা কলেজ থেকে প্রথম বিভাগে আইএ পাস করেন। জগন্নাথ কলেজ থেকে বি.এ এবং ঢাকা বিশ্ববিদ্যালয় থেকে এল.এল.বি. ডিগ্রী অর্জন করেন। ১৯৬৩ সালে ঢাকা জেলা বারে আইন পেশায় যোগদান করেন।
কর্ম ও রাজনৈতিক জীবন
মতিন বাংলাদেশ স্বাধীনতা লাভের পর ময়মনসিংহ জেলা আইনজীবী সমিতিতে যোগদান করে আমৃত্যু আইন পেশায় নিয়োজিত ছিলেন। এর পূর্বে মতিঝিল টি এন্ড টি হাই স্কুলে সহকারী প্রধান শিক্ষক হিসেবে কর্মরত ছিলেন। তিনি ছাত্রাবস্থাতে রাজনীতে যুক্ত হন এবং বাংলাদেশ আওয়ামী লীগের রাজনীতির সাথে যুক্ত ছিলেন। তিনি বাংলা ভাষা আন্দোলন থেকে শুরু করে বাংলাদেশের স্বাধীনতা যুদ্ধসহ সকল আন্দোলনে সক্রিয়ভাবে অংশ নেন।
মতিন ১৯৭০ সালে প্রাদেশিক পরিষদ ও ১৯৭৩ সালে বিলুপ্ত ময়মনসিংহ-১৮ আসন (বর্তমান ময়মনসিংহ-১১) থেকে সংসদ সদস্য নির্বাচিত হন। ১৯৯১ সালের পঞ্চম জাতীয় নির্বাচনে তিনি ময়মনসিংহ-১১ আসন থেকে অংশ নিয়ে পরাজিত হয়েহিলেন।
তিনি মুক্তিযুদ্ধ চলাকালীন প্রবাসী সরকারের স্বাধীন বাংলা ফুটবল দলের প্রতিষ্ঠাতা পরিচালক হিসেবে সরকারের অর্থনৈতিক সহায়তায় গুরুত্বপূর্ণ ভূমিকা রাখেন। ময়মনসিংহ জেলা আইনজীবী সমিতির নির্বাচিত সভাপতি হিসেবে দুই মেয়াদে (২০০১ ও ২০০২) দায়িত্ব পালন করেন।
রুহুল আলম চৌধুরী
মেজর জেনারেল রুহুল আলম চৌধুরী (জন্ম ২৪ আগস্ট ১৯৪৭ - মৃত্যু ২০ মার্চ ২০২১) একজন অবসারপ্রাপ্ত বাংলাদেশি সামরিক কর্মকর্তা যিনি বাংলাদেশ জাতীয়তাবাদী দলের (বিএনপি) ভাইস-চেয়ারম্যান হিসেবে দায়িত্ব পালন করছেন। তিনি ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকারের উপদেষ্টা হিসেবে যোগাযোগ, খাদ্য, জ্বালানি ও খনিজ সম্পদ বিভাগ এবং পার্বত্য চট্টগ্রাম বিষয়ক মন্ত্রণালয়ের দায়িত্বে ছিলেন।
প্রারম্ভিক জীবন
রুহুল আলম ১৯৪৭ সালের ২৪ আগস্ট কক্সবাজার জেলার পেকুয়া উপজেলার মগনামা গ্রামের জমিদার পরিবারে জন্মগ্রহণ করেন।
কর্মজীবন
রুহুল আলম ১৯৬৬ সালে পাকিস্তান সামরিক একাডেমি থেকে প্রশিক্ষণ শেষে আর্মাড কোরে যোগদান করেন। বাংলাদেশ স্বাধীনতা লাভের পর ১৯৭২ সালে বাংলাদেশ সেনাবাহিনীতে যোগদান করেন। তিনি বাংলাদেশ সেনাবাহিনীর আর্মাড কোরের অন্যতম প্রতিষ্ঠাতা ও এ কারের প্রথম পরিচালক। এছাড়া তিনি কর্মরত থাকা অবস্থায় মাস্টার জেনারেল অব দ্য অর্ডন্যান্স ছিলেন। এরপূর্বে তিনি বিভিন্ন সময় ২৪তম পদাতিক ডিভিশনের জেনারেল স্টাফ অফিসার (অপারেশন্স), প্রতিরক্ষা গোয়েন্দা মহাপরিদপ্তর, বিডিআর, মায়ানমারে বাংলাদেশ দূতাবাসের সামরিক উপদেষ্টা, সশস্ত্র বাহিনী বিভাগ এবং রাষ্ট্রপতির সামরিক সচিব হিসেবে কর্মরত ছিলেন। ১৯৯৮ সালে তিনি বাংলাদেশ সেনাবাহিনী থেকে অবসর গ্রহণ করেন।
২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকার গঠিত হলে তিনি উপদেষ্টা হিসেবে নিয়োগ পান এবং কয়েকটি মন্ত্রণালয়ের প্রধান হিসেবে ১১ জানুয়ারি ২০০৭ পর্যন্ত দায়িত্ব পালন করেন। ২০০৯ থেকে ২০১৬ সাল পর্যন্ত তিনি বিএনপির চেয়ারপার্সন খালেদা জিয়ার উপদেষ্টা হিসেবে দায়িত্ব পালন করেন। ২০১৬ সালে জাতীয় কার্যনির্বাহী কমিটিতে তিনি দলের ভাইস-চেয়ারম্যান হন।
ফাইন্যান্সিয়াল ক্রনিকল
ফাইন্যান্সিয়াল ক্রনিকল (এফসি) হল ২০০৮ সাল থেকে প্রকাশিত একটি ভারতীয় ইংরেজি ভাষার দৈনিক সংবাদপত্র। সংবাদপত্রটি প্রাথমিকভাবে ভারতীয় অর্থনৈতিক এবং আন্তর্জাতিক ব্যবসায়িক বিষয় এবং আর্থিক খবর এবং সমস্যাগুলি কভার করে।
সংস্করণ
শুভ্রাংশু রায় দ্বারা সম্পাদিত ফাইন্যান্সিয়াল ক্রনিকল, ১৬ এপ্রিল ২০০৮-এ হায়দরাবাদ এবং চেন্নাই থেকে একই সাথে চালু হয়েছিল। ব্যাঙ্গালোর সংস্করণটি ২৫ মে এবং মুম্বাই সংস্করণ ২০ জুন চালু হয়েছিল। ১৪ এপ্রিল ২০০৯-এ নতুন দিল্লি সংস্করণ চালু হওয়ার সাথে সাথে, ফাইন্যান্সিয়াল ক্রনিকল প্রথম বছরের মধ্যেই পাঁচটি-শহরে একযোগে প্রকাশনার তার উদ্দেশ্য সম্পূর্ণ করে।
পালতা জল শোধনাগার
পালতা জল শোধনাগার কলকাতা শহরের একটি পরিস্রুত পানীয় জল সরবরাহ কেন্দ্র। এটি বৃহত্তর কলকাতার ব্যারাকপুরে অবস্থিত। ৪৮০ একর জুড়ে বিস্তৃত জল শোধনাগারটি থেকে জলের পরিশোধন ও সরবরাহের জন্য ১৮৬৪-১৮৭০ সালের মধ্যে প্রথম ইনটেক পয়েন্ট নির্মিত হয়। প্রতিদিন জল সরবরাহের ক্ষমতা নিয়ে শুরু হয়, পরিস্রুত জল ১২ ফিল্টার শয্যার পুরাতন সিরিজে প্রাক অধঃক্ষেপণ এবং চূড়ান্ত স্থিতিশীল ট্যাঙ্কগুলিতে পললকরণ এবং ধীর বালি পরিস্রাবণের মাধ্যমে উৎপন্ন করা হত। ১৮৮৮-১৮৯৩ সালের সময়কালে শয্যা  প্রতি প্রতিদিন ১ মিলিয়ন গ্যালন ক্ষমতা সহ ২৪ টি শয্যা সংযোজন করা হয়। ১৯০৫ সালে, প্রতিদিন ২ মিলিয়ন গ্যালন ক্ষমতা সহ ফিল্টার বিছানা, নিউ সিরিজ নামে পরিচিত শুরু হয়। ১৯৫০ থেকে ১৯৩৬ সালের মধ্যে আরও সংযোজন ঘটে, যখন প্রতিদিন ৩ মিলিয়ন গ্যালন ক্ষমতার ১৭ টি নম্বর এবং প্রতিদিন ২ মিলিয়ন গ্যালন ক্ষমতার ফিল্টার বিছানা, সম্প্রসারিত সিরিজ নামে পরিচিত হয়।
বদরুল আলম (দ্ব্যর্থতা নিরসন)
বদরুল আলম একটি মুসলিম প্রদত্ত নাম। এই নামে নিম্নোক্ত ব্যক্তিদের জীবনী বিষয়ক নিবন্ধ নির্দেশিত হতে পারে -
মালদ্বীপে অবস্থিত কূটনৈতিক মিশনের তালিকা
এই পাতাটি মালদ্বীপে অবস্থিত কূটনৈতিক মিশনের তালিকা। রাজধানী শহর মালেতে ৭টি দূতাবাস এবং হাই কমিশন রয়েছে। কিছু দেশসমূহের অন্য দেশের রাজধানীতে বা এ অঞ্চলের অন্য শহরে স্বীকৃত রাষ্ট্রদূত রয়েছে।
দূতাবাসসমূহ
মালে
এরগো (ভারতীয় সংবাদপত্র)
এরগো ছিল একটি ভারতীয় দৈনিক সংবাদপত্র যা ২০০৭-২০০৯ সাল পর্যন্ত দ্য হিন্দু পত্রিকার প্রকাশক কস্তুরি অ্যান্ড সন্স দ্বারা প্রকাশিত হয়েছিল। এটি ট্যাবলয়েড ফর্ম্যাটে প্রকাশিত হয়েছিল এবং চেন্নাইয়ের সফটওয়্যার করিডোরে তথ্য প্রযুক্তি পেশাদারদের বিনামূল্যে বিতরণ করা হয়েছিল। এর শীর্ষ প্রচলন ছিল ৫৫,০০০ এবং পাঠক সংখ্যা ১০০,০০০৷ এটি ১ আগস্ট ২০০৯ থেকে প্রকাশনা বন্ধ করে এবং বর্তমানে শুধুমাত্র অনলাইনে উপলব্ধ।
আত্মহত্যার হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা
ভারতে আত্মহত্যা একটি জাতীয় সামাজিক সমস্যা। ২০১৫ সালে ভারতে আত্মহত্যা করে ১,৩৩,৬২৩ জন। ২০১৪ সালে ১১,১১,৬৬৬ জন আত্মহত্যা করে, যা ২০১৫ সালে ১.৪% বৃদ্ধি পেয়েছে। এটি ২০১৫ সালের হিসাবে আত্মহত্যার হার অনুসারে ভারতের রাজ্য ও কেন্দ্রশাসিত অঞ্চলগুলির একটি তালিকা। হারটি এক লক্ষ (১,০০,০০০) জন লোকের আত্মহত্যার সংখ্যা হিসাবে গণনা করা হয়। এই তালিকাটি ভারত সরকারের জাতীয় অপরাধ রেকর্ড ব্যুরো (এনসিআরবি) দ্বারা প্রকাশিত ২০১৫ সালে আত্মঘাতী মৃত্যুর প্রতিবেদন থেকে সংকলিত হয়েছে
চিহিল সুতুন
চিহিলসিতুন (, যার অর্থ "চল্লিশ স্তম্ভ"), এছাড়াও বানান চেহেল সুতুন, চেলসুতুন, চিহিল সুতুন বা চিহিলসুতুন আফগানিস্তানের দক্ষিণ কাবুলের একটি এলাকা, জেলা ৭ এর অংশ।
ইতিহাস
এটির নামকরণ করা হয়েছে চিহিলসিতুন প্রাসাদ, একটি বাগান এবং প্যাভিলিয়ন যা মূলত ১৯ শতকের শেষের দিকে তৎকালীন আমির আবদুর রহমান খান একই স্থানে তৈরি করেছিলেন। ঐতিহাসিক মানচিত্রগুলো প্রাসাদ এবং এলাকা উভয়কেই হেন্দাকি বলে উল্লেখ করে।
প্রাসাদের স্মারক ফলকটি ১৮৮৮ সালে স্থাপন করা হয়েছিল। এটি তার উত্তরসূরি হাবিবুল্লাহ খান দ্বারা পাকা হাঁটার পথ এবং মার্বেল ফোয়ারা দিয়ে প্রসারিত করা হয়েছিল। এটি ২০ শতকের সময়কালে একটি রাষ্ট্রীয় অতিথিশালা হিসাবে ব্যবহৃত হয়েছিল, বিশেষত মার্কিন প্রেসিডেন্ট ডোয়াইট আইজেনহাওয়ার এবং সোভিয়েত নেতা নিকিতা খ্রুশ্চেভের পরিদর্শনকারী বাসভবন এবং কমিউনিস্ট যুগে এটি একটি সরকারি মিডিয়া হাব হিসাবে ব্যবহৃত হয়েছিল। সাইটটি গৃহযুদ্ধের কারণে ব্যাপকভাবে ক্ষতিগ্রস্ত হয়েছিল এবং ২০১৯ সালে এটি সম্পূর্ণরূপে পুনর্নির্মাণ এবং পুনরায় খোলার আগে বছরের পর বছর ধরে ধ্বংসস্তূপে পড়েছিল।
চিহিলসিতুন শহরের নগর এলাকার উপকণ্ঠে অবস্থিত, কাবুল নদীর ঠিক পূর্বে যা দক্ষিণে চাহার আসিয়াবের দিকে প্রবাহিত হয়। চিহিলসিতুন রোড এটিকে উত্তরে মধ্য কাবুলের দিকে এবং পশ্চিমে দারুলমানকে সংযুক্ত করেছে। জেলা ৭ এর অন্যান্য স্থানের মত এটি একটি অপরিকল্পিত এবং সাধারণত দরিদ্র এলাকা।
দুমকা জেলা
থাম্ব|ময়ূ্রাক্ষী নদী
দুমকা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৭ই জ্যৈষ্ঠ ১৩৯০ বঙ্গাব্দে(১লা জুন ১৯৮৩ খ্রিষ্টাব্দে) পুর্বতন সাঁওতাল পরগনা জেলা থেকে দুমকা জেলা গঠন করা হয়৷ ১২ই বৈশাখ ১৪০৮ বঙ্গাব্দে(২৬ এপ্রিল ২০০১ খ্রিষ্টাব্দ) আবার দুমকা জেলা থেকে দক্ষিণাংশ বিচ্ছিন্ন করে নতুন দুমকা জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর দুমকা শহরে অবস্থিত এবং একটি মাত্র দুমকা মহকুমা নিয়ে গঠিত৷
নামকরণ
সাঁওতাল পরগনা জেলার প্রথম শহর দুমকা৷ কিন্তু এর আয়তন অন্যান্য শহরগুলির থেকে ছোটো হওয়ার জন্য স্থানীয় সাঁওতালি ভাষাতে সুম্ক বা ছোটো জনপদ বলা হতো৷ এই সুম্ক থেকেই দুমকা নামটি এসেছে৷
অবস্থান
জেলাটির উত্তরে ঝাড়খণ্ড রাজ্যের গোড্ডা জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের পাকুড় জেলা৷ জেলাটির পূর্বে ঝাড়খণ্ড রাজ্যের পাকুড় জেলা৷ জেলাটির দক্ষিণ পূর্বে(অগ্নি) পশ্চিমবঙ্গ রাজ্যের বীরভূম জেলা৷ জেলাটির দক্ষিণে ঝাড়খণ্ড রাজ্যের জামতাড়া জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের দেওঘর জেলা৷ জেলাটির পশ্চিমে ঝাড়খণ্ড রাজ্যের দেওঘর জেলা৷ জেলাটির উত্তর পশ্চিমে(বায়ু) বিহার রাজ্যের বাঁকা জেলা৷
জনসংখ্যার উপাত্ত
মোট জনসংখ্যা ১১০৬৫২১(২০০১ জনগণনা) ও ১৩২১৪৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১১তম৷ ঝাড়খণ্ড রাজ্যের ৪.০১% লোক দুমকা জেলাতে বাস করেন৷ জেলার জনঘনত্ব ২০০১ সালে ২৯৪ ছিলো এবং ২০১১ সালে তা বৃদ্ধি পেয়ে ৩৫১ হয়েছে।
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৯.৪২%, যা ১৯৯১-২০১১ সালের ১৬.৩৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৭৭(সমগ্র) এবং শিশু(০-৬ বৎ) লিঙ্গানুপাত ৯৬৬৷
শিক্ষা
জেলাটির স্বাক্ষরতা হার ৪৭.৯৪%(২০০১) তথা ৬১.০২%(২০১১)৷ পুরুষ স্বাক্ষরতার হার ৬২.৮৬%(২০০১) তথা ৭২.৯৬%(২০১১)৷ নারী স্বাক্ষরতার হার ৩২.৩৫%(২০০১) তথা ৪৮.৮২% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬১%৷ জেলা তে সিধু কানহু মুর্মু বিশ্ববিদ্যালয় আছে । যেখানে মোটামুটি সব বিষয়ের উচ্চশিক্ষা আর ব্যবস্থা আছে ।
নদনদী
ময়ূরাক্ষী এই জেলার প্রধান নদী । জেলার সদর শহর দুমকা এই নদীর তীরে অবস্থিত । দুমকা শহরের অদূরেই মাসেনজরে গড়ে উঠেছে মাসেনজর ড্যাম । দ্বারকা, বক্রেশ্বর , কুষকরানি , ব্রাম্ভোনি নদী উল্লেখযোগ্য ।
পর্যটন ও দর্শনীয় স্থান
মাসেঞ্জোর ড্যাম । এখানে প্রতিবছর শীতকালে ঝাড়খণ্ড সহ পশ্চিমবঙ্গ ও বিহার রাজ্য থেকে বহু পর্যটকদের আগমন ঘটে । এছাড়া আছে তাটলই উষ্ণ প্রস্রবণ, মন্দার পাহাড় উল্লেখযোগ্য ।
সরকপথ
দুমকা ঝাড়খণ্ডের উপরাজধানী হওয়ায় এর যোগাযোগ প্রায় সব শহরের সাথে ভালো আছে । দুমকা শহর রাজধানী রাঁচি থেকে ২৭৮ কিমি দূরে অবস্থিত । এছাড়াও বিহারের ভাগলপুরের সঙ্গে এবং পশ্চিমবঙ্গের রামপুরহাট, সিউড়ি ও বহরমপুর শহরের সঙ্গে সরাসরি বাস যোগাযোগ আছে।
রেলপথ
দুমকা রেল স্টেশন ২০১১ সালে চালু হয়। ১২ জুলাই ২০১১ সালে জাসিডিহ-দুমকা রেলপথ চালু হয়। এই লাইনে দিনে ৩ টে প্যাসেঞ্জার ট্রেন চলাচল করে । ২৪ সেপ্টেম্বর ২০১২ তারিখে দুমকা ও রাঁচির মধ্যে প্রথম আন্তঃনগর এক্সপ্রেস চালু হয়। এটা বৃহস্পতিবার এবং রবিবার ছাড়া সপ্তাহে পাঁচ দিন চালানো হয় এই এক্সপ্রেস ট্রেনটিকে। ৪ জুন ২০১৫ তে যাত্রা শুরু করে দুমকা থেকে রামপুরহাট লাইনে । এই লাইনে একটি প্যাসেঞ্জার ও একটি এক্সপ্রেস ট্রেন চলাচল করে । দুমকা থেকে ভাগলপুরের লাইন ও চালু হয়েছে নিউ মদনপুর থেকে মন্দার হিল হয়ে । এর ফলে কলকাতা থেকে ভাগলপুরের দূরত্ব কমে হয়েচে ৩৯৮ কিমি। হাওড়া থেকে ভাগলপুর গামী কবিগুরু এক্সপ্রেস এই পথেই ভাগলপুর যায় ।
হো চি মিন সিটি আন্তর্জাতিক বিমানবন্দর
200px|right|thumb|হো চি মিন সিটিআন্তর্জাতিক বিমানবন্দর হো চি মিন সিটিআন্তর্জাতিক বিমানবন্দর (Tan Son Nhat International Airport) ভিয়েতনাম প্রধান আন্তর্জাতিক বিমানবন্দর। এটি হো চি মিন সিটি শহরের অদূরে অবস্থিত।
হিন্দু ধর্মগ্রন্থ
হিন্দুধর্মের বিভিন্ন সম্প্রদায়ের ধর্মীয় পাণ্ডুলিপি ও ঐতিহাসিক সাহিত্যের সংকলনকে হিন্দু ধর্মগ্রন্থ বলা হয়। কয়েকটি হিন্দু ধর্মগ্রন্থ একাধিক সম্প্রদায়ে স্বীকৃত। এগুলিকেই বৃহত্তর অর্থে হিন্দুশাস্ত্র বলা হয়ে থাকে। বেদ ও উপনিষদ্‌ হিন্দুশাস্ত্রের অন্তর্গত। হিন্দুধর্মের বৈচিত্র্যপূর্ণ প্রকৃতির প্রেক্ষাপটে গবেষকরা ‘হিন্দুশাস্ত্রে’র সংজ্ঞা নির্ধারণের বিষয়ে দ্বিধাগ্রস্থ বোধ করেন। কেউ কেউ ভগবদ্গীতা ও আগম শাস্ত্রকে হিন্দুশাস্ত্রের অন্তর্ভুক্ত মনে করেন। অন্যদিকে ডোমিনিক গুডাল ভাগবত পুরাণ ও যাজ্ঞবল্ক্য স্মৃতিকেও হিন্দুশাস্ত্রের অন্তর্ভুক্ত করেছেন।
নির্দিষ্ট লেখক কর্তৃক রচিত ধর্মগ্রন্থগুলি ‘স্মৃতি’ পর্যায়ভুক্ত। শ্রুতিশাস্ত্রের তুলনায় স্মৃতিশাস্ত্রের গুরুত্ব কম। স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন। বেদাঙ্গ, হিন্দু মহাকাব্য, ধর্মসূত্র, হিন্দু দর্শন, পুরাণ, কাব্য, ভাষ্য এবং রাজনীতি, নৈতিকতা, সংস্কৃতি, শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত।
প্রাচীন ও মধ্যযুগীয় হিন্দু ধর্মগ্রন্থগুলি সংস্কৃত ভাষায় রচিত। অনেক ধর্মগ্রন্থ স্থানীয় ভারতীয় ভাষাতেও রচিত। আধুনিক কালে প্রাচীনতমন ধর্মগ্রন্থগুলি ভারতের বিভিন্ন ভাষা এবং পাশ্চাত্যের নানা ভাষায় অনূদিত হয়েছে। খ্রিস্টের জন্মের আগে হিন্দু ধর্মগ্রন্থগুলি মুখে মুখে রচিত হত ও মনে রাখা হত এবং মুখে মুখেই গুরুশিষ্য-পরম্পরায় এক প্রজন্ম থেকে পরবর্তী প্রজন্মে প্রচলিত ছিল। এক সহস্রাব্দ পর এগুলি পাণ্ডুলিপি আকারে লিখিত হয়। হিন্দুশাস্ত্র মুখে মুখে সংরক্ষণ ও প্রজন্ম থেকে প্রজন্মান্তরে প্রচলনের এই প্রথা আধুনিক যুগেও প্রচলিত আছে।
ট্রান্সজর্ডানের সাধারণ নির্বাচন, ১৯৩৪
১৬ অক্টোবর ১৯৩৪ সালে ট্রান্সজর্ডানে সাধারণ নির্বাচন অনুষ্ঠিত হয়।
নির্বাচনী ব্যবস্থা
১৯২৮ সালের মৌলিক আইন একটি এককক্ষ বিশিষ্ট আইন পরিষদের জন্য প্রদান করে। প্রধানমন্ত্রীসহ ৬ সদস্যের মন্ত্রিসভায় ১৬ জন নির্বাচিত সদস্য যোগ দেন। মেয়াদ তিন বছর নির্ধারণ করা হয়েছিল।
ফলাফল
ষোলজন নির্বাচিত সদস্য হলেন:
আফটারমেথ
ইব্রাহিম হাশেম একটি সরকার গঠন করেন যাতে ওদেহ আল-কসুস, সাইদ আল-মুফতি, শুকরি শাশাহ, হাশেম খিয়ার এবং কাসেম আল-হিন্দাভি অন্তর্ভুক্ত ছিল। এটি কাউন্সিলের পূর্ণ মেয়াদ টিকে থাকা প্রথম সরকার।
সেন্ট্রাল এরিয়া, সিঙ্গাপুর
সেন্ট্রাল এরিয়া, যাকে সিটি এরিয়াও বলা হয় এবং অনানুষ্ঠানিকভাবে দ্য সিটি, সিঙ্গাপুরের শহর কেন্দ্র । মধ্য অঞ্চলের দক্ষিণ-পূর্ব অংশে অবস্থিত, কেন্দ্রীয় অঞ্চলটি এগারোটি নির্বাচনী অঞ্চল, ডাউনটাউন কোর, মেরিনা ইস্ট, মেরিনা দক্ষিণ, যাদুঘর পরিকল্পনা অঞ্চল, নিউটন, অর্চার্ড, আউটরাম, রিভার ভ্যালি, রোচর, সিঙ্গাপুর নিয়ে গঠিত আরবান রিডিবলপমেন্ট অথরিটি কর্তৃক সংজ্ঞায়িত হিসাবে নদী এবং স্ট্রেইট ভিউ । সেন্ট্রাল বিজনেস জেলা ( সিবিডি ) শব্দটি বেশিরভাগ কেন্দ্রীয় অঞ্চলকে বর্ণনা করতেও ব্যবহৃত হয়েছে, যদিও এর সীমানাগুলি ডাউনটাউন কোরের অন্তর্গত।
সেন্ট্রাল এরিয়া সিঙ্গাপুর নদী এবং মেরিনা বে নদীর তীরে ঘিরে রয়েছে যেখানে ১৮১৯ সালে রাফেলসের আগমনের পরেই দ্বীপের প্রথম বসতি স্থাপন করা হয়েছিল। চারপাশের অঞ্চলটি মধ্য অঞ্চলের বাকী অংশ। কেন্দ্রীয় অঞ্চলটি উত্তরে নভেনা, উত্তর ও উত্তর-পূর্বে কল্লাং, উত্তর-পশ্চিম ও পশ্চিমে টাঙ্গলিন, দক্ষিণ-পশ্চিমে বুকিত মেরাহ এবং পূর্বে মেরিন প্যারেডের পরিকল্পনাগুলির সাথে সীমানা ভাগ করে দেয়। শহরের দক্ষিণ-পূর্ব সীমানা মেরিনা ব্যারেজ দ্বারা আবদ্ধ, যেখানে মেরিনা বেয়ের মুখ সিঙ্গাপুর জলস্রোতের সাথে দেখা করে ।
ইতিহাস
তেলোক আয়ার রোড দ্বারা সীমাবদ্ধ বেশিরভাগ কেন্দ্রীয় অঞ্চল, যা আকাশচুম্বী লোকের উচ্চ ঘনত্ব রয়েছে, পুনরুদ্ধারকৃত জমিতে নির্মিত। সুতরাং, ১৮৩৯ সালে তেলোক আয়ার রোড ধরে নির্মিত থিয়ান হক কেনেগ মন্দিরটি সমুদ্রের মুখোমুখি হত এবং এটি নিরাপদ সমুদ্রযাত্রার জন্য চাইনিজ অভিবাসীরা মা জু (সমুদ্রের দেবী) কে ধন্যবাদ জানায়।  1839 এর আগে, মন্দিরটি হক্কিয়ান অভিবাসীদের জন্য জাস-হাউস হিসাবে কাজ করেছিল। এই মন্দিরটি হানকিয়েন বংশের দ্বারা টান টোক সেনং এবং সি হু কেহের নেতৃত্বে নির্মিত প্রথম হকিইন মন্দিরটি দক্ষিণ চিনের স্থাপত্য রীতিতে রয়েছে, কেবল চীন থেকে আমদানিকৃত উপকরণ ব্যবহার করে এবং কোনও নখ ছাড়াই সমর্থিত  বংশের অফিস সেখানে রাখা হয়েছিল এবং এই মন্দিরটি সভার স্থান হিসাবেও ব্যবহৃত হত। মন্দিরটি নির্মাণের কাজটি ১৮৪২ সালে শেষ হয়েছিল এবং এই মন্দিরের ইতিহাসের বিবরণ প্রবেশদ্বার হলের অভ্যন্তরের দেওয়ালে পাওয়া গ্রানাইট ট্যাবলেটগুলিতে লিপিবদ্ধ আছে। ১৯০৭ সালে গুয়াংসু সম্রাট উপস্থাপন করেছিলেন বো জিং নান মিং (দক্ষিণ সমুদ্রের ওপরে কোমল তরঙ্গ) শব্দযুক্ত একটি ফলক যা এই মন্দিরে পাওয়া যায়, এটি মন্দিরের দৈর্ঘ্যের প্রমাণ সরবরাহ করে। মন্দিরে পাথর, টাইলস এবং কাঠ, ড্রাগন এবং ফিনিক্সের পাশাপাশি খোদাই, ভাস্কর্য এবং কলামগুলির একটি স্থাপত্যকর্ম রয়েছে।  থিয়ান হক কং মন্দিরটি ১৯৭৩ সালে জাতীয় স্মৃতিস্তম্ভ
চার্চ স্ট্রিটে রয়েছে ইউহে হাই চিং মন্দির, প্রাচীনতম তাওবাদী মন্দিরগুলির মধ্যে একটি, এটি ১৮২৬ সালে নির্মিত হয়েছিল। এই মন্দিরটি চীনের গুয়াংজু থেকে আগত একদল তেওচি বন্দীদাতা প্রতিষ্ঠা করেছিলেন যখন তারা তিয়ান হাউয়ের উদ্দেশ্যে একটি মন্দির উৎসর্গ করেছিলেন। এই মন্দিরটি সমুদ্রের মুখোমুখি হয়েছিল এবং তাই এটি এমন এক জায়গা যেখানে নতুন আগত চীনা অভিবাসীরা (নাবিক এবং ভ্রমণকারীরা অন্তর্ভুক্ত) সমুদ্রের ওপারে তাদের নিরাপদ সমুদ্রযাত্রার জন্য দেবীকে ধন্যবাদ জানাতে এসেছিল। মন্দিরটির সংস্কার কাজটি এনজি কোংসি করেছিলেন, যা তেওহে সম্প্রদায়ের একদল অভিবাসী দ্বারা গঠিত হয়েছিল। এই মন্দিরটি উনিশ শতকের শেষদিকে যখন তেওচিউজ সিঙ্গাপুরের দ্বিতীয় বৃহত্তম চীনা উপভাষা গোষ্ঠীতে পরিণত হয়েছিল তখন তেওচী সম্প্রদায়ের লোকদের জন্য একটি মিলনের জায়গা হিসাবে কাজ করেছিল। ১৯০৭ সালে কিং রাজবংশের সম্রাট গুয়াং জুয়ের একটি বায়ান ই নামে একটি সম্রাট সাইনবোর্ড দিয়ে মন্দিরটি সম্মানিত হয়েছিল। ১৯৯৬ সালে এটি জাতীয় স্মৃতিসৌধ হিসাবে গেজেট করা হয়েছিল এবং এটি মেরামত ও পুনর্নির্মাণের কাজ করে। এই মন্দিরটি সিঙ্গাপুরের অনেক লোকের বিশ্বাস এবং কৃতজ্ঞতার নীরব সাক্ষ্য। পুরানো মন্দির এবং নতুন আধুনিক বিল্ডিংগুলির মধ্যে পটভূমি বৈসাদৃশ্যটি নতুন এবং পুরাতনর অবস্থান এবং সহাবস্থানকে নির্দেশ করে। এই মন্দিরে একটি কভার কাঠামো রয়েছে যা চীনা গ্রামবাসীদের জীবনকে চিত্রিত করে এমন মডেলগুলির সমন্বয়ে গঠিত। Then- সম্রাট চীন-একটি সাইনবোর্ড এখনও আজ পর্যন্ত মন্দির প্রদর্শন করা হয় সঙ্গে মন্দির উপস্থাপন করেছে।
হিল স্ট্রিটে অবস্থিত আর্মেনিয়ান চার্চ সিঙ্গাপুরের প্রাচীনতম গির্জা। চার্চটি তৈরির জন্য অর্থটি আর্মেনিয়ান সম্প্রদায়ের অবদান থেকে এসেছিল। এটি ১৮৩০ এর দশকে সিঙ্গাপুরে অনেক বিল্ডিংয়ের স্থপতি, জর্জ কলম্যান একটি ছোট আর্মেনিয়ান সম্প্রদায়ের জন্য তৈরি করেছিলেন যা একবার সিঙ্গাপুরে বাস করত। চার্চটিকে জাতীয় স্মৃতিস্তম্ভ হিসাবে কৃতিত্ব দেওয়া হয়েছিল।
মোকাব্বির খান
মোকাব্বির খান (জন্ম: ২৩ মার্চ ১৯৬১) একজন বাংলাদেশি রাজনীতিবিদ যিনি সিলেট-২ আসনের সংসদ সদস্য।
প্রারম্ভিক জীবন
মোকাব্বির খান ২৩ মার্চ ১৯৬১ সালে সিলেটের বালাগঞ্জের বর্তমান ওসমানীনগর উপজেলার চান্দাইর পাড়ায় জন্মগ্রহণ করেন। তার পিতার নাম মোহাম্মদ ফিরোজ খান ও মাতা মহিবুন নেছা খাতুন।
পরিত্রাণ তত্ত্ব
পরিত্রাণ তত্ত্ব বা সোটেরিওলজি হল পরিত্রাণের ধর্মীয় মতবাদের অধ্যয়ন। অনেক ধর্মে পরিত্রাণ তত্ত্ব বিশেষ তাৎপর্যের স্থান দখল করে আছে। ধর্মীয় অধ্যয়নের একাডেমিক ক্ষেত্রে, পরিত্রাণ তত্ত্বকে পণ্ডিতরা বিভিন্ন ধর্মের মূল বিষয়ের প্রতিনিধিত্বকারী হিসাবে বোঝেন এবং প্রায়শই তুলনামূলক প্রেক্ষাপটে অধ্যয়ন করা হয়; অর্থাৎ, পরিত্রাণ কী ও এটি কীভাবে পাওয়া যায় সে সম্পর্কে বিভিন্ন ধারণার তুলনা করা।
মোকাব্বির খান
রাজনৈতিক জীবন
মোকাব্বির খান ২০১৮ সালে একাদশ জাতীয় সংসদ নির্বাচনে গণফোরামের মনোনয়নে উদীয়মান সূর্য্য প্রতীকে তিনি জাতীয় পার্টির ইয়াহ্ইয়া চৌধুরীকে পরাজিত করে সিলেট-২ (বিশ্বনাথ ও ওসমানীনগর) আসন থেকে সংসদ সদস্য নির্বাচিত হন। তিনিই গণফোরামের নির্বাচিত প্রথম সংসদ সদস্য।   গনফোরাম নির্বাচনে জাতীয় ঐক্যফ্রন্ট হিসেবে জোটগতভাবে নির্বাচন করে এবং ঐক্যফ্রন্ট থেকে এ আসনের নিখোঁজ বিএনপি নেতা ইলিয়াস আলীর স্ত্রী তাহসিনা রুশদীর লুনাকে মনোনয়ন প্রদান করা হয়। পরবর্তীতে মোকাব্বির খান ঐক্যফ্রন্ট প্রার্থী লুনাকে সমর্থন দিয়ে লন্ডনে তার কর্মস্থলে চলে যান। কিন্তু নির্বাচনকালীন প্রচারণা চলার সময় লুনার প্রার্থিতা বাতিল করা হয় ফলে ঐক্যফ্রন্ট মোকাব্বিরকে সমর্থন দেয়। তিনি বর্তমানে গণফোরামের প্রেসিডিয়াম সদস্য হিসেবে দায়িত্ব পালন করছেন। তিনি সংসদের লাইব্রেরি কমিটির সদস্য।
তস্সিলি এন আজের
ভূগোল
তস্সিলি এন আজের লিবিয়া, নাইজার এবং মালির সীমানায় দক্ষিণ -পূর্ব আলজেরিয়ার একটি বিশাল মালভূমি, যা ৭২, ০০০ কিমি২ (২৮, ০০০ বর্গ মাইল) এর বেশি এলাকা জুড়ে অবস্থিত। এটি ২১৫৮ মিটার (৭,০৮০ ফুট) উঁচুতে অবস্থিত। এর সর্বোচ্চ বিন্দু হল আদরার আফাও। নিকটতম শহর হল দাজনেট, যা তাসিলি এন আজার থেকে প্রায় ১০ কিমি (৬.২ মাইল) দক্ষিণ-পশ্চিমে অবস্থিত।
প্রত্নতাত্ত্বিক স্থানটিকে একটি জাতীয় উদ্যান হিসেবে মনোনীত করা হয়েছে এবং এটি ইউনেস্কোর বিশ্ব ঐতিহ্যের তালিকায় তাসিলি এন আজার জাতীয় উদ্যান হিসাবে অন্তর্ভুক্ত করা হয়েছিল।
তস্সিলি এন আজের মালভূমি দারুণ ভূতাত্ত্বিক এবং নান্দনিক আগ্রহের। শিলা বনের ভূতাত্ত্বিক গঠনের প্যানোরামা, ক্ষয়প্রাপ্ত বেলেপাথর দ্বারা গঠিত, একটি চন্দ্র ভূদৃশ্যের অনুরূপ এবং শিলা শিল্প শৈলীর একটি নান্দনিক স্থান।
চার্বাক দর্শন
থাম্ব| চার্বাক দর্শনের গঠনগত আকার চার্বাক (चार्वाक) বা লোকায়ত দর্শন হলো ভারতীয় দর্শনের একটি বস্তুবাদী শাখা। এটি অধ্যাত্মবাদবিরোধী নিরীশ্বরবাদী ও বস্তুবাদী দর্শন। সাধারণভাবে গুরু বৃহস্পতিকে এই দর্শনশাস্ত্রের প্রবর্তক হিসাবে মনে করা হয়। এই দর্শন কোনো প্রকার প্রত্যাদেশে বিশ্বাসী নয়, ‘প্রমাণ’ই এ-দর্শন অনুসারে যথার্থ জ্ঞানের উৎস। পারলৌকিক নয়, ইহজাগতিক সুখ ভোগই মানুষের একমাত্র কাম্য বলে চার্বাকরা মনে করত। চার্বাক দর্শনের প্রভাব বুদ্ধের সময় ও প্রাক-বুদ্ধ যুগে উপস্থিত ছিল বলে অনেকে মনে করে থাকেন।
চার্বাক মতবাদ অনুযায়ী ইন্দ্রিয়জ সুখই মানুষের জীবনে পরম কাম্য হওয়া উচিৎ কারণ পার্থিব দুঃখই নরক। দেহের উচ্ছেদই হচ্ছে মুক্তি। কারণ মৃত্যুতেই সব কিছুর পরিসমাপ্তি ঘটে। আত্মা বলে কিছু নেই; তাই পরকাল বা পুনর্জন্ম বলেও কিছু নেই। চার্বাকবেত্তারা মানুষের দৃষ্টি অসীম থেকে সসীমের দিকে, আধ্যাত্মিকতা থেকে বাস্তবের দিকে আকৃষ্ট করতে প্রয়াসী। তাদের পরামর্শ মানুষ যেন জীবনের চরিতার্থতার জন্য ভোগে লিপ্ত থাকে। তারা পরামর্শ দেন: “ঋণং কৃত্যং ঘৃতং পীবেৎ”।
ব্যুৎপত্তি
সংস্কৃত "চার্বাক" (সংস্কৃত: चार्वाक) শব্দটি উৎপত্তি অজানা। আচার্য হেমচন্দ্র লিখেছেন, "চার্বাক" শব্দটি সংস্কৃত চর্বন থেকে আগত, যার অর্থ ‘দাঁত দিয়ে চিবানো’। চার্বাকবাদীরা যেহেতু ধর্ম ও আধ্যাত্মিকতার বিরোধিতা করেন, তাই সম্ভবত ধর্ম ও আধ্যাত্মিকতার ধ্বংসের সংকেত (চিবিয়ে খাবার পিষে ফেলার সঙ্গে তুলনা করা হয়েছে) হিসাবে এই নামটি ব্যবহার করা হয়েছে। হিন্দু ধর্মগ্রন্থে চার্বাকদের নাস্তিক হিসাবে গণ্য করা হয়েছে।
উৎস
চার্বাক গোষ্ঠীর নিজস্ব রচনা হিসেবে জয়রাশি ভট্টের আনুমানিক অষ্টম শতাব্দীতে রচিত তত্ত্বোপপ্লবসিংহ নামক একটি মাত্র গ্রন্থের উল্লেখ পাওয়া যায়। সেই কারণে চার্বাক দর্শন সম্বন্ধে অধিকাংশ তত্ত্বের উৎস হিসেবে ভারতীয় দর্শনের বিভিন্ন গ্রন্থের চার্বাকী মতবাদের বিরুদ্ধ সমালোচনাগুলোরই উল্লেখ করা হয়ে থাকে। এর মধ্যে উল্লেখযোগ্য ন্যায় দার্শনিক জয় ভট্টের নবম শতাব্দীতে রচিত ন্যায়মঞ্জরী, বৌদ্ধ পণ্ডিত শান্তরক্ষিতের ও অষ্টম শতাব্দীতে রচিত তত্ত্বসংগ্রহ। ভারতীয় দর্শনের যে সকল সঙ্কলন গ্রন্থ চার্বাক দর্শনকে অন্তর্ভুক্ত করে তার মধ্যে উল্লেখযোগ্য অষ্টম শতাব্দীতে রচিত জৈন দার্শনিক হরিভদ্র সূরীর  ষড়দর্শনসমুচ্চয়, চতুর্দশ শতাব্দীতে রচিত মাধবাচার্যের "সর্বদর্শনসমগ্র" ও শঙ্করাচার্যের রচনা বলে পরিচিত সর্বদর্শনসিদ্ধান্তসংগ্রহ।
চার্বাক দর্শন একটি সুপ্রাচীন মতবাদ। ভারতীয় দর্শনের সকল সম্প্রদায়ই স্ব-স্ব গ্রন্থে চার্বাকের মতবাদ পূর্বপক্ষরূপে উপস্থাপন করেছে। যেমন ঋগ্বেদ (১০.৭২), ছান্দোগ্যোপনিষৎ (৮.৭-৯), মহাভারত (শান্তিপর্ব, শল্যপর্ব), মাধবাচার্যের সর্বদর্শনসংগ্রহ (১ম অধ্যায়), বাৎস্যায়নের ন্যায়ভাষ্য (২.১.৩৭; ৩.২.৩৫), শঙ্করের শারীরকভাষ্য (১.১.১; ২.২.২), বাচস্পতির ভামতী (৩.৩.৫৩) প্রভৃতি গ্রন্থাদি থেকে চার্বাক মতবাদের পরিচয় পাওয়া যায়।
প্রবক্তা
প্রবোধচন্দ্রোদয়, সর্বদর্শনসংগ্রহ ইত্যাদি গ্রন্থে চার্বাক দর্শনের আদি প্রচারক হিসেবে বৃহস্পতির নাম করা হয়েছে। এই গ্রন্থগুলিতে বৃহস্পতির শিষ্য হিসেবে চার্বাক নামক এক শক্তিশালী প্রচারকের উল্লেখ পাওয়া যায়, যার ঐতিহাসিক অস্তিত্ব সম্বন্ধে কোন প্রমাণ পাওয়া যায় না। তত্ত্বোপপ্লবসিংহ ও ষড়দর্শনসমুচ্চয় গ্রন্থে চার্বাক দর্শনের সূত্র রচয়িতা হিসেবে বৃহস্পতির নাম উল্লেখ করা হয়েছে।
চার্বাক আচার্য বৃহস্পতির ঐতিহাসিক অস্তিত্ব কালক্রমে পৌরাণিক দেবগুরু বৃহস্পতির সঙ্গে একাত্মতা লাভ করেছে। মৈত্রায়ণীয় উপনিষদের বর্ণনানুসারে দেবগুরু বৃহস্পতি বিষয়সুখে প্ররোচনাত্মক বিভ্রান্তিকর শাস্ত্র প্রণয়নের উদ্দেশ্যে অসুরদের ভুল পথে চালিত করার কাজে ব্রতী হন।
আবির্ভাব
ছান্দোগ্য উপনিষদে অসুর শব্দটি এক শ্রেণীর অবিশ্বাসী অর্থে ব্যবহৃত যাদের কাছে জাগতিক সুখভোগ জীবনের চরম লক্ষ্য। অসুর সংজ্ঞা যদি চার্বাক মতে বিশ্বাসী কোন গোষ্ঠীকে বোঝাতে ব্যবহৃত হয়, তাহলে মৈত্রায়ণীয় ও ছান্দোগ্য উপনিষদের রচনাকালেই চার্বাক মতবাদের গোড়াপত্তন হয়েছিল বলে অনুমান করা যায়। ঐতরেয় উপনিষদের কিছু অনুচ্ছেদে দেহাত্মবাদ ও বৃহদারণ্যক উপনিষদে মরণোত্তর চৈতন্যের অস্তিত্বের অস্বীকৃতির স্বপক্ষে কিছু শ্লোকের উল্লেখ পাওয়া যায়। কঠ উপনিষদের পরলোকগামী আত্মার অস্তিত্বে অবিশ্বাসী সম্প্রদায়ের উল্লেখ পাওয়া যায়।
বিভিন্ন স্থানে বিক্ষিপ্তভাবে উদ্ধৃত চার্বাকী মতের বিবরণ এই চিন্তাধারার সঠিক কাল সম্বন্ধে সামান্যই তথ্যপ্রদান করতে পারে, তবে উপনিষদীয় যুগের বৃহৎ পরিসরে এই কালকে অন্তর্ভুক্ত করা যায়। ছান্দোগ্য উপনিষদ ও বৃহদারণ্যক উপনিষদের রচনাকাল খৃষ্টপূর্ব ষষ্ঠ শতাব্দীতে বুদ্ধদেবের আবির্ভাবের পূর্ববর্তী বলে অনুমান করা হলে চার্বাক মতের জন্ম এই কালেই হয়েছে বলে ধরে নেওয়া যায়।
প্রত্যক্ষ প্রমাণ
চার্বাক দর্শন সম্বন্ধে বিভিন্ন দর্শন সঙ্কলনগুলিতে প্রত্যক্ষপ্রমাণবাদী হিসেবে বর্ণনা করা হয়েছে। ষড়দর্শনসমুচ্চয় গ্রন্থে বলা হয়েছে চার্বাকের জগতের আয়তন ইন্দ্রিয়গোচরতার মধ্যে সীমাবদ্ধ। ইন্দ্রিয়ের দ্বারা প্রত্যক্ষ বস্তুজ জ্ঞানই চার্বাকগোষ্ঠী প্রমাণ হিসেবে বিবেচনা করেন বলে অধিকাংশ দর্শন গ্রন্থগুলি উল্লেখ করলেও জয়ন্ত ভট্টের “ন্যায়মঞ্জরী” গ্রন্থে অপর এক মতবাদকে চার্বাকের মতবাদ বলে উল্লেখ করেছেন। এই মতবাদ অনুসারে, প্রমাণ এবং প্রমেয়ের সংখ্যা ও লক্ষণের অনৈক্যই হল তত্ত্ব। “তত্ত্বোপপ্লবসিংহ” গ্রন্থে এই মতবাদের সমর্থন পাওয়া যায়। এই তত্ত্বের মতে জাগতিক বস্তুনিচয়ের সত্যাসত্য নির্ণয়ের মান বাস্তবিকপক্ষে কখনোই ত্রুটিমুক্ত না হওয়ার দরুন প্রমাণ ও প্রমেয় সম্বন্ধে ধারণাও ত্রুটিমুক্ত হয় না।
অনুমান প্রমাণ
ন্যায় দর্শন দ্বারা স্বীকৃত অনুমানের দ্বারা প্রমাণকে চার্বাক মতে অনুমোদন করা হয়নি। অনুমানলব্ধ জ্ঞানের হেতু বা সাধনের সঙ্গে অনুমান বা সাধ্যের সম্পর্ক বা ব্যাপ্তিকে চার্বাকবাদী দার্শনিকেরা ভ্রান্ত হিসেবে প্রমাণ করার চেষ্টা করেছেন। তাদের মতে অভ্রান্ত ব্যাপ্তিজ্ঞানের উৎপত্তি প্রত্যক্ষের সাহায্যে সম্ভব নয়। “তত্ত্বোপপ্লবসিংহ” গ্রন্থে এর প্রধান অন্তরায় হিসেবে দেশ, কাল ও স্বভাবের ব্যবধানকে এর কারণ হিসেবে ধরা হয়েছে। এই পরিবর্তনশীল জগতে দেশ, কাল ও পরিবেশের বিভিন্নতা অনুযায়ী বস্তুজগত ও তার ধর্ম প্রতিনিয়ত পরিবর্তিত হয়, তাই অনুমান দ্বারা ব্যাপ্তিজ্ঞানকে চিরকালীন ধরে নেওয়া যায় না। চার্বাক মতে অনুমান সম্ভাবনার আভাষ মাত্র।
আপ্তবাক্য প্রমাণ
আপ্তবাক্য অনুমানের ওপর নির্ভরশীল হওয়ায় এর দ্বারা প্রমাণ চার্বাকগণের মতে ভ্রান্ত বলে বিবেচিত। আপ্তবাক্যের সত্যতার ভিত্তি নির্ভরযোগ্য ব্যক্তির উক্তি যা ব্যক্তির ব্যাপ্তিজ্ঞানে বিশ্বাসের ওপর অধিকাংশ সময়ে নির্ভরশীল হওয়ায় তা চার্বাক মতে গ্রাহ্য নয়।
দেহাত্মবাদ
প্রত্যক্ষবাদী চার্বাকেরা বস্তুজগতের মূলগত উপাদানের সংখ্যা চারে সীমিত রাখেন। এগুলি হল ক্ষিতি, অপ্, তেজ ও মরুৎ। ব্যোম বা আকাশকে প্রত্যক্ষ করা যায় না বলে একে জগতের মূল উপাদানের মধ্যে তারা ধরেন না।
নাস্তিক্যবাদ ও চার্বাক দর্শন
পতঞ্জলির মতে “অস্তি' বা 'আছে' এই ধারণার বশবতী লোকেরা আস্তিক এবং এর বিপরীত, “ন অস্তি” এই ধারণার দ্বারা প্রভাবিত সকলে 'নাস্তিক' পদের দ্বারা অভিধেয়। আস্তিকেরা যে বিশেষ বস্তু বা ধারণার অস্তিত্ব স্বীকার করে নেন, সেগুলিকে স্বীকৃতি না দেওয়ার জন্য নাস্তিকের স্বতন্ত্র এক গোষ্ঠীর অন্তভূক্তি হয়েছেন। পতঞ্জলির “মহাভাষ্যে” অবশ্য এসবেব কোন বিশদ বিবরণ নেই । কিন্তু নাস্তিক শব্দের ব্যাখ্যা প্রসঙ্গে অন্যান্য গ্রন্থে যেসব উক্তি দেখা যায়, তা থেকে এ বিষয়ে কিছু আভাস পাওয় যায়। মহাভারতের বিভিন্ন স্থানে নাস্তিকদের দ্বারা অস্বীকৃত বিভিন্ন ধারণার সঙ্গে ট্বদিক সমর্থনকে যুক্ত করা হয়েছে। “মন্তুসংহিতা” গ্রন্থের বিভিন্ন স্থানে নাস্তিক" শব্দের উল্লেখ আছে। মনুর মতে বেদনিন্দুকেরা “নাস্তিক” আখ্যায় অভিহিত হওয়ার যোগ্য। বেদবিরোধী নাস্তিকদের কার্যকলাপে বৈদিক এতিহোর ধারক মন্তুর সমর্থন না থাকাই স্বাভাবিক। “মনুসংহিতা গ্রন্থের নানা স্থানে নাস্তিকদের নানাভাবে নিন্দা করা হয়েছে। “মনুসংহিতার” বিভিন্ন স্থানে ব্যবহৃত নাস্তিক শব্দের ব্যাখ্যা প্রসঙ্গে টীকাকার মেধাতিথি ঘষে উক্তি করেছেন, তা থেকে নাস্তিকদের অবিশ্বাসের পরিধির বিস্তার সম্বন্ধে আরও কিছু তথ্যের সন্ধান পাওয়া যায়। নাস্তিকদের অস্বীকৃতির ক্ষেত্র বৈদিক যাগযজ্ঞেই সীমাবদ্ধ নয়, পরলোক ইত্যাদির অস্তিত্বেও তাবিস্তুত। মেধাতিথির রচনায় এই ইঙ্গিত আছে। পাণিনিরই অপর একটি স্তরের ব্যাখ্যা প্রসঙ্গে ভটোজি দীক্ষিত নাস্তিকদের অস্বীকৃতির এই বিস্তৃত পরিধির উল্লেখ করেন। প্রকৃতপক্ষে বৈদিক ঐতিহ্যের প্রভাবপুষ্ট সকলের কাছে “নাস্তিক” সংজ্ঞা বৈদিক প্রাধানোর বিরোধীদের অর্থে ব্যবহার্য। ভারতের দর্শনগুলিকে “আস্তিক” এবং “নাস্তিক” এই দুই নির্দিষ্ট বিভাগে চিহ্নিত করার মূলেও আছে।
প্রভাব
হাজারেরও অধিক বছর ধরে নিষ্ক্রিয় থাকা চার্বাক সম্প্রদায়ের প্রত্যক্ষ প্রভাবে প্রভাবিত হয়ে একবিংশ শতাব্দীর প্রথম দশকে বাংলাদেশি দার্শনিক সবুজ তাপস দৃষ্টান্তবাদী সম্প্রদায় প্রবর্তন করেন।
মহেন্দ্র সিং ধোনি
মহেন্দ্র সিং ধোনী (महेन्द्र सिंह धोनी; জন্ম ৭ জুলাই ১৯৮১) ঝাড়খণ্ডের রাঁচি এলাকায় জন্মগ্রহণকারী ভারতীয় ক্রিকেটার। মহেন্দ্র সিং ধোনীর অধিনায়কত্বে ভারত ২০০৭ আইসিসি বিশ্ব টোয়েন্টি২০, ২০০৭-০৮ সালের সিবি সিরিজ, ২০০৮ সালের বর্ডার-গাভাস্কার ট্রফি, ২০১০ সালে অস্ট্রেলিয়ার বিরুদ্ধে ২-০ ব্যবধানে একটি সিরিজ ও ২০১১ ক্রিকেট বিশ্বকাপ জয় করেছে। তার অধিনায়কত্বেই ভারত টেস্টের র‌্যাঙ্কিংয়ে এক নম্বরে উঠে এসেছিল। এখনও পর্যন্ত টেস্ট এবং একদিনের আন্তর্জাতিক ক্রিকেটে তার রেকর্ড ভারতীয় অধিনায়কদের মধ্যে সেরা। তিনি ২০১৩ সালে  ইংল্যান্ডে অনুষ্ঠিত  আইসিসি চ্যাম্পিয়ন্স ট্রফি  জয়  করেন,   সেই সাথে  বিশ্বের  প্রথম  অধিনায়ক, যাঁর  আইসিসির  সব টুর্নামেন্ট  জয়  করার  কৃতিত্ব রয়েছে ।   আইপিএল ২০১০ ও চ্যাম্পিয়ন্স লীগে তিনি চেন্নাই সুপার কিংস দলের অধিনায়কত্ব করছেন। তার নেতৃত্বে ভারতীয় দল প্রথম শ্রীলঙ্কা ও নিউজিল্যান্ডের মাটিতে ওয়ানডে ইন্টারন্যাশনাল সিরিজ জয় করেছে এবং ভারত কুড়ি বছর পর অস্ট্রেলিয়াকে টেস্টে হারাতে সক্ষম হয়েছে।
ধোনী একাধিক সম্মান ও পুরস্কার পেয়েছেন। তিনি ২০০৮ ও ২০০৯ সালে আইসিসি একদিনের ক্রিকেটের বর্ষসেরা খেলোয়াড়ের পুরস্কার পান। তিনিই প্রথম ভারতীয়, যিনি এই পুরস্কার পেয়েছেন। এছাড়া তিনি ভারতের সর্বোচ্চ ক্রীড়া সম্মান রাজীব গান্ধী খেলরত্ন ও দেশের চতুর্থ সর্বোচ্চ বেসামরিক সম্মান পদ্মশ্রী পেয়েছেন।
মতিচূর লাড্ডু
মতিচূর লাড্ডু বাংলাদেশ, ভারত, পাকিস্তান ও নেপালে জনপ্রিয় একটি মিষ্টি। বিশেষ করে দিল্লির মতিচূরের লাড্ডুর সুখ্যাতি সমগ্র বিশ্বব্যাপি। বিয়ে, ঈদ, পূজা, জন্মদিন সহ বিভিন্ন অনুষ্ঠানে মতিচূরের লাড্ডুর উপস্থিতি থাকে। বেসন ও চিনির সিরা এই লাড্ডুর প্রধান উপকরণ। এছাড়াও বাদাম, কিসমিস ইত্যাদি উপকরণ ব্যবহৃত হয়। আসল স্বাদ পেতে বোঁদে ভাজার জন্য ব্যবহার করা হয় খাঁটি ঘি।
উৎপত্তি
লাড্ডু শব্দটি সংস্কৃত শব্দ "লাড্ডুকা" বা "লাত্তিকা" থেকে এসেছে যার অর্থ ছোট বল। আর হিন্দিতে মতি শব্দের অর্থ মুক্তা। চূর অর্থ ভাঙ্গা বা চূর্ন-বিচূর্ন করা। অর্থাৎ, মতিচূর মানে মুক্তার ভাঙ্গা গুঁড়া। ছোট ছোট মুক্তা দানার মতো বোঁদে বানিয়ে সেগুলোকে একসাথে হাতে চেপে তৈরি হয় মতিচূরের লাড্ডু। আর এজন্যই এমন চমৎকার নামের উৎপত্তি। মতিচূরের লাড্ডু ভারত উপমহাদেশের একটি প্রাচীন মিষ্টি। এর বয়স দুই হাজার বছরেরও বেশি। ধারণা করা হয় চন্দ্রগুপ্ত মৌর্যের আমলে বিহারে এর উৎপত্তি হয়।
পুষ্টিগুণ
একটি লাড্ডুতে ৩৬২ ক্যালরি থাকে। ফ্যাট থাকে ৪১%, কোলেস্টেরল ২২%, ১০% কার্বহাইড্রেট ও ৭% প্রোটিন থাকে। (আনুমানিক)
উপকরণ
১/২ কেজি বেসন, ১/৩ কাপ দুধ, ১ টেবিল চামচ পেস্তা কুঁচি, ১/২ কেজি চিনি, ১ টেবিল চামচ কিসমিস, ১ চিমটি বেকিং সোডা, কয়েক ফোঁটা কমলা ফুড কালার/জাফরান দানা (ঐচ্ছিক), ভাজার জন্য ঘি বা তেল।
প্রণালী
বুন্দিয়া তৈরি করতে যা করবেন- বেসন ও বেকিং পাউডার একসাথে মিশিয়ে নিন। ২ টেবিল চামচ ঘি ও প্রয়োজনমতো পানি দিয়ে ঘন করে মিশ্রণ তৈরি করুন। প্যান কেকের ব্যাটার বা বেগুনী ভাজার বেসন গোলার মতন হবে ঘনত্বে। ঘি গরম করে ঝাঁঝরি চামচ দিয়ে বেসনের মিশ্রণ তেলে দিন। বুন্দিয়াগুলো ভালো করে লাল করে ভেজে নিন। সবটুকু বেসনের বুন্দিয়া ভাজা হয়ে গেলে একটি পাত্রে রেখে দিন।
লাড্ডু তৈরি করতে- আরেকটি চুলায় চিনির ও পানি মিশিয়ে শিরা বানাতে দিন। শিরায় দুধ ও ফুড কালার দিন। শিরা ঘন ও আঠালো হয়ে গেলে শিরায় বুন্দিয়াগুলো দিয়ে দিন কিসমিস ও পেস্তা বাদাম মিশিয়ে দিন। মিশ্রণ শুকিয়ে মাখা মাখা হলে নামিয়ে নিন। হাতের তালুতে ঘি মেখে নিন মিশ্রণটি হাতে ধরার মতো সহনশীল মাত্রার গরম থাকতেই হাতের তালুতে ঘুরিয়ে গোল আকৃতি দিন। চাইলে দোকানের কেনা বুন্দিয়া দিয়েও তৈরি করতে পারবেন। বুন্দিয়ার আকৃতি আপনার ইচ্ছা মতন বড়/ছোট হতে পারে। উপরে বাদাম দিয়ে সুন্দর করে সাজিয়ে পরিবেশন করুন।
চিত্রশালা
মতিচূর লাড্ডু'র আরোও কিছু চিত্র:
মহেন্দ্র সিং ধোনি
২০০৯ সালে ধোনি আইসিসি ওয়ার্ল্ড টেস্ট এবং আইসিসি ওডিআই দলের অধিনায়ক হিসেবে তার নাম ঘোষিত হয়। ২০১১ সালের বিশ্বকাপ ক্রিকেটের চূড়ান্ত খেলায় তিনি মাত্র ৭৯ বলে ৯১ রান করে শ্রীলঙ্কার বিপক্ষে অসাধারণ ব্যাট করেন এবং ভারতীয় দল চ্যাম্পিয়ন হয়। ঐ খেলায় ধোনি ম্যান অব দ্য ম্যাচের সম্মানজনক পুরস্কার লাভ করেন। বিশ্বের ইতিহাসে অধিনায়ক  হিসেবে   সবচেয়ে  বেশি  ম্যাচ  জয়  করেন ।
২০১১ সালে ধোনিকে ভারতের সামরিক বাহিনী লেফটেন্যান্ট কর্নেলের পদমর্যাদা প্রদান করে। মহেন্দ্র সিং ধোনী ১৫ই অগাস্ট, ২০২০ তারিখে আন্তর্জাতিক ক্রিকেট থেকে অবসর গ্রহণ ঘোষণা করেছেন।
ব্যক্তিগত জীবন
মহেন্দ্র সিং ধোনীর জন্ম বিহারের রাঁচিতে (অধুনা ঝাড়খণ্ড রাজ্যে অবস্থিত)। তার বাবা ও মায়ের নাম যথাক্রমে পান সিং ও দেবকী দেবী। ধোনিদের পৈতৃক নিবাস উত্তরাখণ্ড রাজ্যের আলমোড়া জেলার লামগাড়া ব্লকের লাওলি গ্রামে। পান সিং যখন রাঁচির মেকন লিমিটেডে জুনিয়র ম্যানেজারের পদে চাকরি করতেন, তখনই তার পরিবার উত্তরাখণ্ড থেকে রাঁচিতে চলে আসে। ধোনির এক বোন (জয়ন্তী) রয়েছেন। ধোনি আগে তার প্রিয় অভিনেতা জন আব্রাহামের অনুকরণে লম্বা চুল রাখতেন। তিনি বাইক ভালোবাসেন। তার গ্যারেজে চারটি গাড়ি ও ২৩টি উচ্চ দ্রুতির মোটরসাইকেল আছে বলে প্রচলিত রয়েছে। তিনি জামাকাপড় থেকে কোল্ড ড্রিংকসের মোট পনেরোটি ব্র্যান্ডের বিজ্ঞাপনচিত্রে অংশ নিয়েছেন। বর্তমানে তিনি ভারতের সর্বোচ্চ করদাতাদের একজন। ধোনি অ্যাডাম গিলক্রিস্ট, তার আশৈশব প্রিয় ক্রিকেটার শচীন তেন্ডুলকর, বলিউড অভিনেতা অমিতাভ বচ্চন ও কণ্ঠশিল্পী লতা মঙ্গেশকরের একনিষ্ঠ ভক্ত।
ধোনী ডিএভি জহর বিদ্যা মন্দির, শ্যামলী (বর্তমান জেভিএম, শ্যামলী, রাঁচি)-তে পড়াশোনা করেছেন। সেখানেই তিনি ব্যাডমিন্টন এবং ফুটবলে অংশ নেন এবং জেলা ও ক্লাবপর্যায়ের খেলাগুলোয় মনোনীত হন। ফুটবল খেলায় ধোনি গোলরক্ষক হিসেবে অংশ নেন ও পরবর্তীকালে তার ফুটবল কোচ স্থানীয় ক্রিকেট ক্লাবে ক্রিকেট খেলার জন্য প্রেরণ করে। ক্রিকেটে ভাল না করলেও উইকেট রক্ষায় তার অসামান্য দক্ষতার দরুন কমান্ডো ক্রিকেট ক্লাবে (১৯৯৫-৯৮) পর্যন্ত নিয়মিতভাবে উইকেট-রক্ষকের গুরুদায়িত্ব পালন করেন। ক্লাব ক্রিকেটে তার অসাধারণ দক্ষতার ফলস্বরূপ ১৯৯৭-৯৮ মৌসুমে অনূর্ধ্ব-১৬ চ্যাম্পিয়নশিপে ভিনু মানকড় ট্রফি জয় করে। ১০ম শ্রেণির পরপরই ধোনি ক্রিকেটে নিজেকে মেলে ধরতে শুরু করেন।
৪ জুলাই, ২০১০ সালে সাক্ষী রাওয়াতকে বিয়ে করেন ধোনি। কলকাতার মেয়ে সাক্ষী ধোনি বর্তমানে হোটেল ব্যবস্থাপনায় অধ্যয়নরত এবং দু'বছর পূর্বে তাজ বেঙ্গলে শিক্ষানবিশ হিসেবে কাজ শেখার সময় তারা একে-অপরের সাথে পরিচিত হন। বাগদানের একদিন পর প্রচার মাধ্যম ও ভক্তদের কাছে বিয়ের কথা প্রকাশ পায়। ঘটনার অব্যবহিত পরেই ধোনির সবচেয়ে কাছের বন্ধু ও বলিউড অভিনেত্রী বিপাশা বসু খুব দ্রুত প্রচার মাধ্যমে ধোনি-সাক্ষীর বিয়ের ব্যাপারে বলেন যে, তাদের বিয়েটি একমাস পূর্বেই নির্ধারিত ছিল এবং এক মূহূর্তের সিদ্ধান্ত ছিল না।
খেলার ধরন
মহেন্দ্র সিং ধোনী ডানহাতি ব্যাটসম্যান ও উইকেটরক্ষক হিসেবেই ক্রীড়াঙ্গনে সর্বাধিক পরিচিত। জুনিয়র খেলোয়াড়দের মধ্যে ধোনি এক নম্বর উইকেটরক্ষক এবং ভারতীয় এ দলের বর্তমান খেলোয়াড় হিসেবে পার্থিব প্যাটেল, অজয় রাত্রা এবং দীনেশ কার্তিকের চেয়ে উপরে। বন্ধুদের কাছে মাহি নামে পরিচিত ধোনি বিহার ক্রিকেট দলের পক্ষে ১৯৯৮-৯৯ মৌসুমে অভিষেক ঘটান এবং ২০০৪ সালে ভারতীয় এ দলের পক্ষে কেনিয়া সফরে যান। গৌতম গম্ভীরের সাথে জুটি বেধে ত্রি-দেশীয় সিরিজে পাকিস্তান এ দলের বিপক্ষে কয়েকটি সেঞ্চুরি করেন। ঐ বছরই ভারতীয় জাতীয় ক্রিকেট দলের সদস্য হিসেবে মনোনীত হন ধোনি।
ধোনী সাধারণত ব্যাক ফুটে গিয়ে ব্যাটিং করতে পছন্দ করেন। তিনি খুব দ্রুতগতিতে বলকে ব্যাটে স্পর্শ করে মাঠের বাইরে নিয়ে চার অথবা ছয় রান করেন। এতে তার পায়ের কারুকাজ তেমন পরিলক্ষিত হয় না, যতক্ষণ পর্যন্ত না বল তার কাছে আসে।
২০০৫ সালে ধোনী তার ব্যক্তিগত ৫ম ওডিআইয়ে পাকিস্তান জাতীয় ক্রিকেট দলের বিপক্ষে ১৪৮ রান করেন, যা ভারতীয় ক্রিকেটে উইকেট-রক্ষকদের মধ্যে সর্বোচ্চ রান। এক বছরের মধ্যেই তিনি তার নিজের রেকর্ড ভেঙে তৎকালীন বিশ্বরেকর্ড হিসেবে শ্রীলঙ্কার বিপক্ষে অপরাজিত ১৮৩ রান করেন। সীমিত ওভারের ক্রিকেটে ধারাবাহিক সাফল্যের পরপরই ধোনি টেস্ট দলে স্থান পান। ধারাবাহিক ক্রীড়ানৈপুণ্যের ফলে অতি অল্প সময়েই আইসিসি ওডিআই রেটিংয়ে বিশ্বের ১নং ব্যাটসম্যানের মর্যাদা পান ধোনি। এছাড়াও, বলকে নিপুণভাবে মারার ফলে ধোনির শটগুলো হেলিকপ্টার শট নামে পরিচিতি পায়।
২০০৭ সালের বিশ্বকাপ ক্রিকেটের পর বাংলাদেশের বিপক্ষে ম্যান অব দ্য সিরিজ নির্বাচিত হন তিনি। ২০০৭ সালে ইংল্যান্ড সফরে ধোনি একদিনের আন্তর্জাতিক ক্রিকেটে দলের সহ-অধিনায়ক হিসেবে মনোনীত হন।
জুনিয়র ক্রিকেটে
ধোনী ১৯৯৮-৯৯ মৌসুমে বিহার অনূর্ধ্ব-১৯ দলে যুক্ত হন এবং ৭ ইনিংসের ৫ খেলায় ১৭৬ রান করেন। দলটি গ্রুপে ৬ দলের মধ্যে ৪র্থ স্থান দখল করে ও কোয়ার্টার ফাইনালে উত্তীর্ণ হতে পারে নাই।
বিহার দলে
ধোনি ১৮ বছর বয়সে ১৯৯৯-২০০০ মৌসুমে বিহার ক্রিকেট দলের পক্ষে রঞ্জি ট্রফিতে নিজেকে অভিষিক্ত করেন। অভিষেক ম্যাচে আসাম ক্রিকেট দলের বিপক্ষে অপরাজিত ৬৮ রান করেন। ঐ মৌসুমে তিনি ৫ খেলায় ২৮৩ রান সংগ্রহ করেন। বেঙ্গল ক্রিকেট দলের বিপক্ষে ২০০০-০১ মৌসুমে ১ম শ্রেণির ক্রিকেটে সেঞ্চুরি করেন।
২০০২-০৩ মৌসুমে রঞ্জি ট্রফিতে তিনটি অর্ধ-শতক এবং দেওধর ট্রফি প্রতিযোগিতায় দু'টি অর্ধ-শতক করে হার্ড হিটিং ব্যাটিংয়ের পরিবর্তে নিচের সারির ব্যাটসম্যান হিসেবে রান করার মাধ্যমে জয়ে অংশগ্রহণ ও প্রাধান্য বিস্তারে ব্যাপক ভূমিকা রাখেন।
ধোনি ২০০৩-০৪ মৌসুমে রঞ্জি ওডিআই ট্রফিতে আসামের বিপক্ষে ১ম খেলায় অপরাজিত ১২৮* রান করেন। ইস্ট জোন ক্রিকেট দলের পক্ষে ৪ ম্যাচে ২৪৪ রান করে দেওধর ট্রফি জয়ে ব্যাপক ভূমিকা রাখেন।
ভারতীয় এ-দলে
সাফল্যের সূত্র ধরে ধোনি ২০০৩-০৪ মৌসুমে ভারতীয় এ-দলের পক্ষ হয়ে জিম্বাবুয়ে এবং কেনিয়া সফর করেন। হারারে স্পোর্টস ক্লাব মাঠে আয়াজিত জিম্বাবুয়ে একাদশের বিপক্ষে ধোনি তার সেরা সাফল্য হিসেবে ৭ ক্যাচ ও ৪টি স্ট্যাম্পিং করেন। কেনিয়া, ভারত-এ এবং পাকিস্তান-এ দল নিয়ে অনুষ্ঠিত ত্রি-দেশীয় টুর্ণামেন্টে ধোনি পাকিস্তানের ২২৩ রানের লক্ষ্যমাত্রাকে সামনে রেখে অর্ধ-শতক রান করেন। সাফল্যের পদচারণায় তিনি পাকিস্তান-এ দলের বিপক্ষে ১২০ ও ১১৯* - দু'বার সেঞ্চুরি করেন। ধোনি টুর্ণামেন্টে ৭ খেলায় ৬ ইনিংসে ৭২.৪০ গড়ে ৩৬২ রান করে ভারতীয় জাতীয় দলের তৎকালীন অধিনায়ক সৌরভ গাঙ্গুলী এবং রবি শাস্ত্রী প্রমূখের মনোযোগ ও দৃষ্টি আকর্ষণ করেন। কিন্তু, ভারতীয় এ দলের কোচ সন্দ্বীপ পাতিল দীনেশ কার্তিককে ভারতীয় দলে উইকেট-রক্ষক কাম ব্যাটসম্যান হিসেবে অন্তর্ভুক্তির জন্য সুপারিশ করেন।
আইপিএল বা ইন্ডিয়ান প্রিমিয়ার লীগে
এম.এস. ধোনি ১.৫ মিলিয়ন ডলারের চুক্তিতে চেন্নাই সুপার কিংস দলে খেলছেন। এরফলে আইপিএলে অ্যান্ড্রু সাইমন্ডসের তুলনায় প্রথম মৌসুমে সবচেয়ে দামী খেলোয়াড়ের মর্যাদা পান তিনি। এছাড়াও, ধোনি চেন্নাই সুপার কিংস দলের বর্তমান অধিনায়ক।
একদিনের আন্তর্জাতিক ক্রিকেটে
একদিনের ক্রিকেটে দলে দক্ষিণ আফ্রিকা এবং পরবর্তীতে ইংল্যান্ডের বিপক্ষে ৭ ম্যাচের সিরিজে সহ-অধিনায়ক হিসেবে মনোনীত হন ধোনি। ২ সেপ্টেম্বর, ২০০৭ সালে মহেন্দ্র সিং ধোনি তার প্রিয় তারকা খেলোয়াড় অ্যাডাম গিলক্রিস্টের আন্তর্জাতিক রেকর্ড ভেঙ্গে নতুন রেকর্ড গড়েন। ইংল্যান্ডের ৫ জন খেলোয়াড়ের ক্যাচ এবং একটি স্ট্যাম্পিং করে এ নতুন রেকর্ডে নাম লেখান ধোনি। ২৪ সেপ্টেম্বর, ২০০৭ তারিখে দক্ষিণ আফ্রিকায় অনুষ্ঠিত আইসিসি ওয়ার্ল্ড টি-২০ ট্রফির ফাইনালে চিরপ্রতিদ্বন্দ্বী পাকিস্তানের বিপক্ষে জয়ী হয়। এতে ধোনি ভারতের ২য় অধিনায়ক হিসেবে কপিল দেবের বিশ্বকাপ ক্রিকেট জয়ের পর যে-কোন স্তরের ক্রিকেটে সেরা সাফল্য লাভ করেন। ৩০ সেপ্টেম্বর, ২০০৯ তারিখে একদিনের আন্তর্জাতিক ক্রিকেটে ধোনি প্রথমবারের মতো উইকেট লাভ করেন। ওয়েস্ট ইন্ডিজের ট্রাভিস ডাউলিনকে বোল্ড করে এ কৃতিত্ব দেখান তিনি। ভারত-অস্ট্রেলিয়া সিরিজের ২য় খেলায় ধোনি মাত্র ১০৭ বলে ১২৪ করেন। ৩য় খেলায় যুবরাজ সিংকে সাথে নিয়ে ৯৫ বলে ৭১ রান করেন ও ভারত ৬ উইকেটে জয়ী হয়। ২০০৯ সালের বেশ কয়েক মাস ধোনি আইসিসি'র একদিনের ব্যাটসম্যানদের রেটিংয়ে শীর্ষস্থান দখল করেছিলেন। ২০১০ সালের শুরুতে অস্ট্রেলীয় খেলোয়াড় মাইক হাসি তাকে স্থানচ্যুত করেন।
২০০৯ সালে মাত্র ২৪ ম্যাচে ৭০.৪৩ রান গড়ে ১১৯৮ রান করে তার সফলতম বছর পার করেন। ঐ বছর অস্ট্রেলিয়ার অধিনায়ক রিকি পন্টিংয়ের সাথে যৌথভাবে সর্বোচ্চ রান করেছিলেন ধোনি।